แบงก์อิสลามลุยสินเชื่อ ยิ่งผ่อนยิ่งสบาย
แบงก์อิสลาม นำผลิตภัณฑ์ทางการเงินลุยงานมหกรรมการเงิน Money Expo Korat 2010 ระหว่างวันที่ 8-10 ต.ค. 53&nbsp; ภายใต้แนวคิด"สินเชื่อ ibank ยิ่งผ่อน...ยิ่งสบาย"ด้วยการคิดอัตรากำไรแบบ Step Down
7 ต.ค. 2553

แบงก์อิสลาม นำผลิตภัณฑ์ทางการเงินลุยงานมหกรรมการเงิน Money Expo Korat 2010 ระหว่างวันที่ 8-10 ต.ค. 53  ภายใต้แนวคิด"สินเชื่อ ibank ยิ่งผ่อน...ยิ่งสบาย"ด้วยการคิดอัตรากำไรแบบ Step Down 
นายธีรศักดิ์ สุวรรณยศ กรรมการผู้จัดการ ธนาคารอิสลามแห่งประเทศไทย (ibank)  หรือแบงก์อิสลาม เปิดเผยว่า  การเข้าร่วมงานมหกรรมการเงิน  Money Expo Korat  2010 ที่ จ.นครราชสีมา ในครั้งนี้ ibank  ได้จัดทำโปรโมชั่นพิเศษร่วมกับผลิตภัณฑ์ที่ธนาคารมีอยู่ ภายใต้แนวคิด “สินเชื่อ ibank ยิ่งผ่อน...ยิ่งสบาย” ด้วยการคิดอัตรากำไรแบบ Step Down สำหรับพี่น้องในภาคตะวันออกเฉียงเหนือที่มาใช้บริการทางการเงินของธนาคารภายในงานนี้เท่านั้น 
สำหรับผลิตภัณฑ์ที่ ibank นำเข้ามาร่วมในงานนี้ ประกอบด้วย  สินเชื่อเพื่อที่อยู่อาศัย ที่ให้วงเงินสูงถึง 15 ล้านบาท  แบบสบายกว่า ...สำหรับลูกค้าที่ต้องซื้อที่อยู่อาศัย ธนาคารให้วงเงิน100% ของราคาซื้อขาย/ราคาประเมิน กรณีไถ่ถอนที่อยู่อาศัย ธนาคารให้วงเงินมากกว่า 100% ของภาระหนี้คงเหลือ แต่ไม่เกิน 90% ของหลักประกัน      แบบยิ่งผ่อน...ยิ่งสบาย ด้วยการคิดอัตรากำไรแบบ Step Down  เริ่มต้นเพียง 1.5% ลดลง 0.25% ทุก Quarter  จนเหลืออัตรากำไรต่ำสุดเพียง 0.75% ด้วยระยะเวลาผ่อนชำระนานถึง 30 ปี  และสบายแบบ ฟรี...ฟรี กับค่าธรรมเนียม Front End Free และค่าจัดทำนิติกรรมสัญญา  
โดย ibank ยังได้นำสินเชื่อวงเงินอเนกประสงค์/สินเชื่อรีไฟแนนซ์หนี้บัตรเครดิต/สินเชื่อบุคคล มาให้บริการในอัตรากำไรพิเศษเพียง 14.25% วงเงินสูงสุด 20 เท่าของรายได้ หรือไม่เกิน 100% ของภาระหนี้คงเหลือ ด้วยระยะเวลาผ่อนชำระนานถึง 6 ปี และสำหรับลูกค้าที่ประกอบธุรกิจและต้องการเงินทุนหมุนเวียน ibank มีสินเชื่อระยะยาว และสินเชื่อหมุนเวียนมาให้บริการและสำหรับลูกค้าเงินฝาก ibank ได้นำผลิตภัณฑ์เงินฝากที่ให้ผลตอบแทนสูง ทั้งเงินฝาก ibank for five  เงินฝากประจำ 5 เดือน ให้ผลตอบแทนสูงถึง 2% และ ibank for you เงินฝากออมทรัพย์ ให้ผลตอบแทนสูงถึง 1.6%  เงินฝากประจำ จากวันแม่ถึงวันพ่อ และเงินฝากออมทรัพย์ มุดอรอบะฮ์ 36 เดือน มาให้เลือกใช้บริการอีกด้วย 
นายธีรศักดิ์ ยังกล่าวอีกว่า งานมหกรรมการเงิน มันนี่ เอ็กซ์โป โคราชครั้งนี้จะเป็นโอกาสสำคัญที่ลูกค้าในภาคอีสานจะได้พบกับผลิตภัณฑ์ทางการเงินที่หลากหลายของธนาคาร  และพบกับโปรโมชั่นพิเศษที่เหมาะกับลูกค้าที่ต้องการซื้อบ้านด้วยสินเชื่อ ibank ยิ่งผ่อน....ยิ่งสบาย  และหวังว่าจะได้รับการตอบรับที่ดีจากพี่น้องในพื้นที่ภาคอีกสาน โดยล่าสุด ibank ได้เปิดให้บริการสาขาในภาคอีสาน 2 สาขา คือ สาขาเดอะมอลล์ นครราชสีมา และสาขายูดี ทาวน์ (อุดรธานี) 
ธนาคารอิสลามแห่งประเทศไทย รัฐวิสาหกิจสังกัดกระทรวงการคลัง  ให้บริการลูกค้าทุกศาสนา  สำหรับลูกค้าที่สนใจใช้บริการสินเชื่อและผลิตภัณฑ์เงินฝากของธนาคาร ภายใต้แนวคิด “สินเชื่อ ibank ยิ่งผ่อน...ยิ่งสบาย” พบกันได้ในงาน “มหกรรมการเงินโคราช ครั้งที่ 4 Money Expo Korat 2010 ระหว่างวันที่ 8 – 10 ตุลาคม 2553   ibank ธนาคารของคุณ ...อุ่นใจเมื่อใช้ไอแบงก์